इस मार्केट थमां रावण दे पुतले ना छढ़े देश दे दूए राज्यें च बलके आस्ट्रेलिया, अमरीका ते ब्रिटेन बगैरा देशें च बी जंदे न। रावण आह्‌ले बाबा सुआर्गीय छुटन लाल पास्सेआ बसाई गेई इस मार्केट च सारे कारीगर छुटन बाबबा दे गै चेले न। उनें गै सारे कोला पैह्‌लै इत्थें रावण दा पुतला बनाने दा कम्म शुरू कीता हा। एह् मार्केट रावण दे पुतले बनाने च देश दी सारे कोला बड्डी मार्केट बनी गेई ऐ। इत्थुआं रावण, मेघनाद ते कुम्भकरण दे पुतले देश दे कोने कोने च जंदे न।